কণ্ঠশিল্পী হাসান মাহমুদ সংগীতের তালিম নিয়েছেন প্রখ্যাত সংগীতশিল্পী বশির আহমেদ, ফরিদা পারভিন, প্রয়াত সংগীত পরিচালক দেব ভট্টাচার্য, সুজেয় শ্যামের কাছে। গানের পাশাপাশি কবিতায় তিনি সমানভাবে এগিয়ে চলছেন। এযাবৎ তার ১০টি কবিতার বই প্রকাশিত হয়েছে। তার উল্লেখযোগ্য গ্রন্থ হলো দিগ্ভ্রান্ত সহিস, মধ্যাহ্নের স্বরলিপি, আরও কিছু পথ, দূরাগত মাদলের ধ্বনি। এছাড়া তিনি শতাধিক গান রচনা করেছেন।